Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 3 Pv 67/15/6601	Banská Bystrica, 18.5.2015
EEČ : 2-45-108-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 30,00 € 
b.	Peňažná suma určená na všeobecne prospešné účely: 30,00 € 
c.	Konkrétny adresát peňažnej sumy určenej na všeobecne prospešné účely: - XXXXX 
d.	Suma odovzdaná štátu na peňažnú pomoc obetiam trestnej činnosti: 30,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - Východ pod spisovou značkou XXXXX
že dňa 08.07.2014 v čase okolo 20.30 hod. v Banskej Bystrici, na terase XXXXX, na XXXXX odcudzila z tašky XXXXX, nar. XXXXX, ktorú mal počas sedenia pri stole položenú vedľa seba na lavici, tablet zn. XXXXX Tab 3 7.0 Lite, XXXXX bielej farby, spolu so SIM kartou a elektonickú cigaretu zn. eGo-T takým spôsobom, že využila jeho nepozornosť pri vzájomnom objímaní sa a bozkávaní a predmetné veci vybrala z tašky, čím svojim konaním spôsobila poškodenému XXXXX, nar. XXXXX, trvale bytom XXXXX, XXXXX, odcudzením vecí škodu vo výške 270,-eur.

Odôvodnenie: 
	Uznesením povereného príslušníka PZ, Obvodného oddelenia PZ, XXXXX - východ, sp. zn. XXXXX zo dňa 12. februára 2015 bolo podľa § 199 ods. 1 Tr. por. a zároveň podľa § 206 ods. 1 Tr. por. vznesené obvinenie  XXXXX pre prečin krádeže podľa § 212 ods. 2 písm. c) Tr. zák., ktorého sa mala dopustiť na tom skutkovom základe, že dňa 08.07.2014 v čase okolo 20.30 hod. v Banskej Bystrici, XXXXX, nXXXXX odcudzila z tašky XXXXX, nar. XXXXX, ktorú mal počas sedenia pri stole položenú vedľa seba na lavici, tablet zn. XXXXX Tab 3 7.0 Lite, výr. č. XXXXX, bielej farby, spolu so SIM kartou a elektonickú cigaretu zn. eGo-T takým spôsobom, že využila jeho nepozornosť pri vzájomnom objímaní sa a bozkávaní a predmetné veci vybrala z tašky, čím svojim konaním spôsobila poškodenému XXXXX, nar. XXXXX, trvale bytom XXXXX, XXXXX, odcudzením vecí škodu vo výške 270,-eur.

Dňa 10.04.2015 podal poverený príslušník PZ na tunajšiu prokuratúru vo veci obvinenej XXXXX návrh na podanie obžaloby pre prečin krádeže podľa § 212 ods. 2 písm. c) Tr. zák. 

 V zmysle ust. § 3 ods. 2 zák. č. 550/2003 Z.z. o probačných a mediačných úradníkoch bol dňa 14.04.2015 dozorujúcou prokurátorkou udelený súhlas s vykonaním mediácie a spisový materiál bol s príslušným pokynom zaslaný mediačnej a probačnej úradníčke Okresného súdu XXXXX.

Vykonaným dokazovaním v prípravnom konaní bolo preukázané, že obvinená svojim konaním naplnila všetky znaky skutkovej podstaty prečinu krádeže podľa § 212 ods. 2 písm. c) Tr. zák.

Dňa  11.05.2015 bola mediačnou úradníčkou Okresného súdu XXXXX predložená správa o výsledku mediácie. Obvinená v  rámci mediácie vyhlásila, že spáchala skutok, pre ktorý je stíhaná.  Zároveň vyhlásila, že má záujem vyriešiť predmetnú trestnú vec uzatvorením zmieru, pričom zároveň uviedla, že pokiaľ ide o odcudzené veci, a to tablet a elektronickú cigaretu, tieto nepoškodené vrátila poškodenému a dodatočne mu uhradila aj sumu 30,-eur za stratenú SIM kartu. Na účet Okresnej prokuratúry XXXXX uhradí na všeobecne prospešné účely sumu 60,-EUR, z toho 30,-EUR XXXXX 

Poškodený sa v priebehu mediácie vyjadril, že s uzavretím zmieru súhlasí, odcudzené veci mu boli zo strany obvinenej vrátené a suma vo výške 30,-eur za SIM kartu uhradená, a preto si voči obvinenej poškodený z titulu náhrady škody neuplatňuje žiadne ďalšie nároky.
  
Dňa 11.05.2015 bola na účet Okresnej prokuratúry XXXXX prijatá úhrada v sume 60,-eur, určená na všeobecne prospešné účely, ktorá suma nie je zrejme neprimeraná závažnosti spáchaného prečinu. 

Z uvedenej sumy,  je 50% vo výške 30,- eur poukázaných na peňažnú pomoc poškodeným trestnými činmi a zvyšných 50% vo výške 30,-EUR konkrétnemu adresátovi určenému obvinenou - XXXXX

Dňa 07.05.2015 bol pred mediačnou úradníčkou Okresného súdu XXXXX uzatvorený zmier medzi obvinenou a poškodeným.
 
 Podľa § 220 ods. 1 Trestného  poriadku, v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b)	nahradil škodu, pokiaľ bola trestným činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a 
c)	zloží na účet súdu a v prípravnom konaní na účet prokuratúry peňažnú sumu, určenú konkrétnemu adresátovi na všeobecne prospešné účely, a táto suma nie je zrejme neprimeraná závažnosti spáchaného trestného činu
a vzhľadom na povahu a závažnosť spáchaného činu, na mieru akou bol trestným činom dotknutý záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Podľa § 224 odsek 1 Trestného poriadku  peňažnú sumu na všeobecne prospešné účely možno určiť obciam a iným právnickým osobám so sídlom na území Slovenskej republiky na financovanie vedy, vzdelania, kultúry, školstva, požiarnej ochrany, podporu a ochranu mládeže, sociálne, zdravotnícke, ekologické, humanitárne, charitatívne účely, registrovaným cirkvám a náboženským spoločnostiam, športovým a telovýchovným spoločnostiam, ako aj štátu na peňažnú pomoc poškodeným podľa osobitného zákona.

	Podľa § 224 odsek 2 Trestného poriadku, z peňažnej sumy určenej na všeobecne prospešné účely musí obvinený určiť aspoň 50% štátu na peňažnú pomoc poškodeným podľa osobitného zákona.

Vzhľadom na skutočnosť, že pre prečin  krádeže podľa § 212 ods. 2 písm. c) Tr. zák. je ustanovený trest odňatia slobody, ktorého horná hranica neprevyšuje 5 rokov, obvinená vyhlásila, že spáchala skutok, za ktorý jej bolo vznesené obvinenie a zložila na účet prokuratúry vyššie uvedenú peňažnú sumu a tiež vzhľadom na povahu a závažnosť spáchaného činu, na osobu obvinenej a jej osobné a majetkové pomery, možno konštatovať, že boli splnené všetky zákonné podmienky § 220 odsek 1 Trestného poriadku.
 
	Vzhľadom na vyššie uvedené som rozhodla tak, ako je uvedené vo výrokovej časti tohto rozhodnutia.

Poučenie: 
Proti tomuto uzneseniu nie je prípustná sťažnosť.

JUDr. Viera Lichá Valicová
prokurátorka